

**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA VELIKO TRGOVIŠĆE**

**OPĆINSKO VIJEĆE**

KLASA: 024-01/23-01/11

URBROJ: 2140-30-01/05-23-4

Veliko Trgovišće, 06. lipnja 2023.

OBRAZLOŽENJE GODIŠNJEG IZVJEŠĆA O IZVRŠENJU

**PRORAČUNA OPĆINE VELIKO TRGOVIŠĆE**

**ZA 2022. GODINU**

Temeljem članka 89.. stavak 2. Zakona o proračunu (NN 144/21) načelnik podnosi predstavničkom tijelu na donošenje godišnji izvještaj o izvršenju proračuna.

Godišnji izvještaj o izvršenju Proračuna Općine Veliko Trgovišće sadrži:

-opći dio proračuna koji čini sažetak Računa prihoda i rashoda i Račun financiranja, Račun prihoda i rashoda i Račun financiranja, te preneseni manjak iz prethodne godine,

-posebni dio proračuna po organizacijskoj klasifikaciji, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata,

- obrazloženje ostvarenja prihoda i primitaka, rashoda i izdataka

- posebni izvještaji koji se sastoji od izvještaj o zaduživanju na domaćem i stranom tržištu novca i kapitala, izvještaj o danim zajmovima i potraživanjima po danim zajmovima, izvještaj o danim jamstvima i plaćanjima po protestnim jamstvima, izvještaj o korištenju proračunske zalihe, izvještaj o korištenju sredstava fondova Europske unije i izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

Opći dio proračuna sadrži izvršenje po ekonomskoj klasifikaciji, izvorima financiranja i funkcijskoj klasifikaciji. Dakle, Račun prihoda i rashoda iskazan je na sljedeći način:

* Prihodi i rashodi prema ekonomskoj klasifikaciji
* Prihodi i rashodi prema izvorima financiranja
* Rashodi prema funkcijskoj klasifikaciji

Posebni dio proračuna sadrži izvršenje po organizacijskoj i programskoj klasifikaciji. Rashodi i izdaci raspoređeni su po programima, odnosno njihovim sastavnim dijelovima (aktivnosti, tekući i kapitalni projekti), a iskazani su prema ekonomskoj klasifikaciji i izvorima financiranja potrebnim za njihovo provođenje. Financijski plan proračunskog korisnika čine prihodi i primici te rashodi i izdaci raspoređeni u programe koji se sastoje od aktivnosti i projekata, a obuhvaćaju sve izvore financiranja.

Općina ima jednog proračunska korisnika, a to je Dječji vrtić „Rožica“ Veliko Trgovišće, za koji Općina ima obvezu uključivanja svih prihoda i primitaka, rashoda i izdataka u proračun Općine, sukladno ekonomskoj, programskoj, funkcijskoj, organizacijskoj i lokacijskoj klasifikaciji, te izvorima financiranja. To konkretno znači da Općina Veliko Trgovišće mora osigurati izvještajno praćenje ostvarivanja vlastitih i namjenskih prihoda i primitaka proračunskog korisnika, kao i njihova trošenja. Ovi podaci moraju biti uključeni u godišnji izvještaj o izvršenju proračuna Općine Veliko Trgovišće.

U općem djela proračuna vidljivo je da su u izvještajnom razdoblju ostvareni prihodi i primici s uključenim vlastitim i namjenskim prihodima proračunskog korisnika u ukupnom iznosu 34.983.238,03 kn, a realizirani rashodi i izdaci od 33.254.407,00 kn te je ostvarena razlika (višak) u iznosu 1.728.831,03 kn. Preneseni manjak iz prethodnih godina iznosi 3.212.607,42 kn, tako da manjak na kraju 2022. godine iznosi 1.483.776,39 kn.

Ukupni prihodi i rashodi izvještajnog razdoblja navedeni su u Računu prihoda i rashoda plana proračuna , dok su u Računu financiranja navedeni primici i izdaci sve do zakonom propisane četvrte razine računskog plana

U općem se dijelu proračuna daju se podaci o izvršenju za isto izvještajno razdoblje prethodne godine (do četvrte razine), podaci iz aktualnog plana, te podaci izvršenja za izvještajno razdoblje tekuće godine (također na četvrtoj razini računskog plana proračuna). Uz navedene podatke daju se i indeksi izvršenja u odnosu na izvještajno razdoblje prethodne godine i u odnosu na plan za proračunsku godinu.

**PRIHODI I PRIMICI**

Ukupni prihodi i primici Općine Veliko Trgovišće zajedno sa proračunskim korisnikom Dječji vrtić „Rožica“ iznose 34.983.238,03 kn ili i to

- prihodi poslovanja 22.249.659,64 kn

- prihodi od prodaje nefinancijske imovine 97.737,39 kn

- primici od financijske imovine i zaduživanja 12.635.841,00 kn

Prihodi od poreza na dohodak (611) ostvareni su u iznosu 10.265.332,28 kn

Porezi na imovinu (613) odnose se porez na kuće za odmor, porez na promet nekretnina i porez na korištenje javnih površina. Ovi prihodi ostvareni su u iznosu 647.008,85 kn.

Porez na robu i usluge (614) odnosi se na porez potrošnju u iznosu 105.528,30 kn .

Tekuće i kapitalne pomoći od subjekata unutar općeg proračuna (63) iznose 6.960.463,92 kn.

Prihodi od imovine (64) ostvareni su u iznosu od 251.667,43 kn, a odnose se na zakup nekretnina, naknade za koncesije, naknade za pravo puta na nekretninama i naknadu za zadržavanje nezakonito izgrađene zgrade..

Prihodi po posebnim propisima (65) ostvareni su u iznosu od 3.831.730,13 kn, a odnose se na prihode od prodaje državnih biljega, boravišne pristojbe , turističke pristojbe, vodnog doprinosa (8% naplaćenih sredstava), doprinosa za šume, sufinanciranje cijene usluga za dječji vrtić, grobnu naknadu, naknadu za ukop i korištenje mrtvačnice, naknadu za korištenje (zakup) grobnog mjesta i izdavanje uvjerenja za grobne okvire, komunalni doprinos, komunalnu naknadu, i tekuće donacije za izgradnju komunalne infrastrukture.

Prihodi od prodaje proizvedene dugotrajne imovine (72) ostvareni su u iznosu 97.737,39 kn.

Primici od zaduživanja (84) ostvareni su u iznosu od 12.635.841,00 kn.

U posebnom dijelu proračuna rashodi i izdaci prikazuju se po organizacijskoj, programskoj i ekonomskoj klasifikaciji( unutar razdjela i glava proračuna prikazani su rashodi i izdaci po računima računskog plana do četvrte razine).

**RASHODI I IZDACI**

Rashodi i izdaci proračuna ostvareni su u iznosu od 33.254.407,00 kn i to

- rashodi poslovanja u iznosu 9.937.098,29 kn ,

- rashodi za nabavu nefinancijske imovine 20.772.740,26 kn

- izdaci za financijsku imovinu i otplate zajmova 2.544.568,45 kn

Rashodi poslovanja sastoje se od slijedećih grupa rashoda i izdataka:

-

Rashodi za zaposlene ukupno iznose 3.856.447,42 kn:

- Dječji vrtić „Rožica“ Veliko Trgovišće =2.682.171,76 kn

- Upravni odjel općine =917.003,98 kn

- Općinski načelnik =224.506,06 kn

- Javni radovi =32.765,62 kn

- Materijalni rashodi iznose 3.872.470,19 kn

-naknade troškova zaposlenima =229.809,69 kn

-rashodi za materijal i energiju = 1.369.355,02kn

-rashodi za usluge =1.836.228,44 kn

-ostali nespomenuti rashodi poslovanja = 437.077,04 kn

- Financijski rashodi iznose =167.087,86 kn

- Subvencije iznose =16.325,47 kn

- Pomoći unutar općeg proračuna iznose =323.513,83 kn

- Naknade građanima i kućanstvima iznose =551.837,59 kn

- Ostali rashodi iznose =1.149.415,93 kn

Rashodi za nabavu nefinancijske imovine iznose =20.772.740,26 kn a odnose se na:

- zemljište = 1.309.711,62 kn

- nematerijalna imovina =573.325,00 kn

-rashodi za građevinske objekte =11.839.148,52 kn

-rashodi za postrojenja i opremu =101.930,85 kn

-nematerijalna proizvedena imovina =61.250,00 kn

-dodatna ulaganja na građevinskim objektima =6.887.374,27 kn

**IZVJEŠĆE O STANJU POTRAŽIVANJA I DOSPJELIH OBVEZA**

**TE O STANJU POTENCIJALNIH OBVEZA PO OSNOVI**

**SUDSKIH SPOROVA NA DAN 31.12.2022.**

**Obveze Općine Veliko Trgovišće na dan 31.12.2022 .**

Stanje obveza na početku izvještajnog razdoblja, 01.01.2022. iznosi 6.025.101,00 kn. Stanje obveza na dan 31.12.2022. godine iznosi 14.285.111,60 kn

Stanje dospjelih obveza na kraju izvještajnog razdoblja iznosi 1.003.704,88 kn

- Obveze za rashode poslovanja iznose 303.117,79 kn

- Obveze za nabavu nefinancijske imovine iznose 700.587,09 kn

Stanje nedospjelih obveza na kraju izvještajnog razdoblja iznosi 13.281.406,72 kn

- Obveze za rashode poslovanja iznose 289.364,80 kn

- Obveze za nabavu nefinancijske imovine iznose 337.163,27 kn

- Obveze za financijsku imovinu iznose 12.654.878,65 kn

**Nenaplaćena potraživanja za prihode Općine Veliko Trgovišće**

**Potraživanja za prihode poslovanja i od prodaje nefinancijske imovine iznose 2.535.267,17 kn**

- Nedospjela potraživanja iznose 322.241,59 kn.

- Dospjela potraživanja iznose 2.213.025,58 kn.

**Stanje obveza proračunskog korisnika Dječji vrtić „Rožica“ Veliko Trgovišće :**

- na dan 01.01.2022. iznose 149.629,46 kn

- na dan 30.12.2022. iznose 240.070,86 kn

Stanje dospjelih obveza na kraju izvještajnog razdoblja: 157.423,48 kn

Stanje nedospjelih obveza na kraju izvještajnog razdoblja: 82.647,38 kn

**Nenaplaćena potraživanja za prihode proračunskog korisnika Dječji vrtić „Rožica“ Veliko Trgovišće:**

Potraživanja za prihode poslovanja dospjela iznose 38.146,00 kn.

Potraživanja za naknade koje se refundiraju iznose 3.559,87 kn

**Općina Veliko Trgovišće na dan 31.12.2022. godine nema potencijalnih obveza po osnovi sudskih sporova.**

**IZVJEŠĆE O KORIŠTENJU PRORAČUNSKE ZALIHE**

Sukladno članku 8. Pravilnika o polugodišnjem i godišnjem izvještaju o izvršenju proračuna (NN 24/2013, 102/2017, 1/20 i 147/20) Polugodišnji i godišnji izvještaj o izvršenju proračuna sadrži izvještaj o korištenju proračunske zalihe koji sadrži podatke o donositelju odluke odnosno rješenja o korištenju proračunske zalihe, namjeni korištenja po odluci odnosno rješenju o korištenju proračunske zalihe te iznos i datum isplaćenih sredstava iz proračunske zalihe po odluci odnosno rješenju o korištenju proračunske zalihe.

U razdoblju od 01.01.2022. do 31.12..2022. godine Općina Veliko Trgovišće nije koristila proračunsku zalihu.

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

**U RAZDOBLJU 01.01.2022 DO 31.12.2022.**

U razdoblju od 01.01.2022. do 31.12.2022. godine Općina Veliko Trgovišće koristila je sredstva Europske unije u iznosu od 3.676.512,42 kn.

Sredstva u iznosu od 2.705.278,05 kn dobivena su za izgradnju reciklažnog dvorišta U Velikom Trgovišću, a sredstva u iznosu od 971.234,37 kn dobivena us iz Fonda solidarnosti Europske unije za sanaciju klizišta i nerazvrstanih cesta nastalih u potresu na području Općine Veliko Trgovišće

**IZVJEŠĆE O ZADUŽIVANJU**

**NA DOMAĆEM I STRANOM TRŽIŠTU NOVCA I KAPITALA**

Na dan 31.12.2022. godine Općina Veliko Trgovišće bila je u korištenju beskamatnog zajma iz državnog proračuna u iznosu od 19.037,65 kn po osnovi odgođenih plaćanja poreza i prireza na dohodak.

U razdoblju od 01.01.2022. do 31.12..2022. godine Općina Veliko Trgovišće je koristila okvirni kratkoročni kredit (do 12 mjeseci), u kunama, po transakcijskom računu koji se vodi kod Hrvatske poštanske banke d.d., radi podmirivanja tekućih obveza, zbog različite dinamike priljeva sredstava i dospijeća obveza. Na dan 31.12.2022. godine Općina Veliko Trgovišće bila je u korištenju okvirnog kredita po transakcijskom računu u iznosu od 1.393.220,57 kn. Općina Veliko Trgovišće na dan 31.12.2022. koristila je i kratkoročni kredit

Erste&Steiermarkischebank u iznosu od 2.000.000, 00 kn.

Općina Veliko Trgovišće u 2022. godini realizirala je ESIF kredit od Hrvatske banke za obnovu i razvitak za modernizaciju javne rasvjete na području Općine Veliko Trgovišće u iznosu od 4.000.000,00 kn. Sredstva kredita otplaćivati će se u 114 jednakih uzastopnih mjesečnih rata od kojih prva rata dospijeva na naplatu 31.01.2023. Kamatna stopa za cijelo vrijeme trajanja kredita je fiksna i iznosi 0,25% godišnje na iskorišteni iznos kredita te se naplaćuje mjesečno. U razdoblju korištenja kredita na iskorišteni iznos kredita obračunava se interkalarna kamata po metodi i visini redovne kamate. Naknada za obradu zahtjeva naplaćena je jednokratno prije prvog korištenja kredita. S obzirom da je projekt Modernizacije javne rasvjete iz područja unapređenja energetske učinkovitosti, temeljem članka 121. St.5. točka 2. Zakona o proračunu (NN br. 144/2021), zaduženje za navedeni kredit se ne uključuje u opseg mogućeg zaduženja općine.

Općina Veliko Trgovišće iskoristila je kredit Hrvatske banke za obnovu i razvitak u iznosu od 5.242.620,43 kn (odobreni iznos je 6.000.000,00 kn) za izgradnju komunalne infrastrukture u Gospodarskoj zoni i za kupnju nekretnine i uređenja središnjeg trga u Velikom Trgovišću. Rok korištenja kredita je do 31.12.2023. Rok i način otplate kredita je u 20 jednakih uzastopnih tromjesečnih rata od kojih prva dospijeva na naplatu 31.03.2026. godine. Redovna kamatna stopa je fiksna i iznosi 1.20% godišnje od iznosa kredita u korištenju ili u otplati. Naknada za obradu zahtjeva iznosi 0,20% od ugovorenog iznosa kredita, jednokratno.

**IZVJEŠĆE O DANIM ZAJMOVIMA I POTRAŽIVNJIMA**

**PO DANIM ZAJMOVIMA**

U razdoblju od 01.01.2022. do 31.12.2022. godine Općina Veliko Trgovišće nije davala zajmove i nema potraživanja po danim zajmovima

**IZVJEŠĆE O DANIM JAMSTVIMA**

**I IZDACIMA PO JAMSTVIMA**

U razdoblju od 01.01.2022. do 31.12.2022. godine Općina Veliko Trgovišće nije izdala jamstva niti je imala izdataka po jamstvima.

PREDSJEDNICA

OPĆINSKOG VIJEĆA

Štefica Kukolja ing.građ.